കാട്ടു മരതകൻ

കേരളത്തിൽ കാണപ്പെടുന്ന മരതകക്കണ്ണന്മാർ എന്ന തുമ്പി കുടുംബത്തിൽ ഉള്ള ഒരു കല്ലൻതുമ്പിയിനമാണ് കാട്ടു മരതകൻ . പശ്ചിമഘട്ടം, വടക്കുകിഴക്കേ ഇന്ത്യ, മ്യാൻമാർ എന്നിവിടങ്ങളിൽ മാത്രമേ ഇവയെ കണ്ടിട്ടുള്ളൂ.Odonata: Catalogue of the Odonata of the World. Tol J. van , 2008-08-01 

മരതകപ്പച്ചയിൽ മഞ്ഞ കലകളോടുകൂടിയ ഒരു കല്ലൻതുമ്പിയാണിത്. പച്ച കണ്ണുകളും മഞ്ഞ മുഖവുമാണ് ഈ തുമ്പികൾക്ക്. ഇവയുടെ കഴുത്തിനു കാവി നിറവും ഉരസ്സിനു പച്ച നിറവുമാണ്. ഉരസ്സിന്റെ വശങ്ങളിൽ മഞ്ഞ വരകളുണ്ട്. സുതാര്യമായ ചിറകുകളിലെ പൊട്ടുകൾക്കു കാവി നിറമാണ്. തിളങ്ങുന്ന കറുപ്പുനിറത്തോടുകൂടിയ ഉദരത്തിന്റെ മുതുകുഭാഗത്ത് പച്ചനിറവും വശങ്ങളിൽ മഞ്ഞകലർന്ന തവിട്ടുനിറവുമുണ്ട്. ഇവയുടെ കുറുവാലുകൾക്ക് കറുപ്പുനിറമാണ്.

പെൺതുമ്പികൾ ഏകദേശം ആൺതുമ്പികളെപ്പോലെതന്നെയിരിക്കും.  വനത്തിലുള്ള തടാകങ്ങളിലോ കാട്ടരുവികളുടെ ആഴമേറിയ ഭാഗങ്ങളിലോ ആണ് ഇവ പ്രജനനം നടത്തുന്നത്.

പെരിയാർ കടുവ സംരക്ഷിത പ്രദേശത്ത് 2017-ൽ നടത്തിയ ഒരു തുമ്പി കണക്കെടുപ്പിലാണ് ഇവയെ 80 വർഷങ്ങൾക്കുശേഷം വീണ്ടും പശ്ചിമഘട്ടത്തിൽ കണ്ടെത്തുന്നത്.

 ഇതും കാണുക  
 ഇന്ത്യയിലെ തുമ്പികളുടെ പട്ടിക
 കേരളത്തിലെ തുമ്പികൾ

 അവലംബം 

പുറത്തേക്കുള്ള കണ്ണികൾ



വർഗ്ഗം:കല്ലൻതുമ്പികൾ